REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/42-19

6. mart 2019. godine

B e o g r a d

Z A P I S N I K

51. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 4. MARTA 2019. GODINE

Sednica je počela u 12,00 časova.

 Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Đorđe Komlenski, Marko Parezanović, dr Balint Pastor i Jovan Palalić.

Osim članova Odbora, sednici su prisustvovale i Aleksandra Majkić, zamenik člana Biljane Pantić Pilja Stanija Kompirović, zamenik člana dr Aleksandra Martinovića.

 Sednici nisu prisustvovali članovi Odbora: Žarko Mićin, Mihailo Jokić, Miletić Mihajlović, Nataša Mićić, Vjerica Radeta i Dušan Petrović, niti njihovi zamenici.

Sednici su prisustvovali i Žikica Nestorović, državni sekretar u Ministarstvu državne uprave i lokalne samouprave; Danijela Knežević, šef odseka u Sektoru za matične knjige i Biljana Petković, samostalni savetnik u Sektoru za matične knjige.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **jednoglasno** utvrdili sledeći

D n e v n i r e d :

1. Razmatranje Predloga zakona o Centralnom registru stanovništva,koji je podnela Vlada (broj 011-3917/18 od 24. decembra 2018. godine), u načelu;

2. Razno.

 Pre prelaska na rad po tačkama utvrđenog dnevnog reda predsedavajući je predložio, a članovi Odbora su **jednoglasno** usvojili: Zapisnik sa 49. sednice Odbora, održane 4. februara 2019. godine; Zapisnik sa 50. sednice Odbora, održane 18. februara 2019. godine.

**PRVA TAČKA** - Razmatranje Predloga zakona o Centralnom registru stanovništva,koji je podnela Vlada (broj 011-3917/18 od 24. decembra 2018. godine), u načelu.

Petar Petrović je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predlog:

-da Odbor donese odluku da predloži Narodnoj skupštini da prihvati Predlog zakona oCentralnom registru stanovništva u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

 Članovi i zamenici članova Odbora su **jednoglasno** prihvatili ovaj predlog.

**DRUGA TAČKA** – Razno.

 Rasprava u vezi sa ovom tačkom dnevnog reda nije otvarana.

Sednica je završena u 12,10 časova.

SEKRETAR PREDSEDNIK

Sanja Pecelj Petar Petrović